CELEX: 62021TN0661
Language: da
Date: 2021-10-07 00:00:00
Title: Sag T-661/21: Sag anlagt den 7. oktober 2021 — ClientEarth mod Kommissionen

17.1.2022   
            
            
               DA
            
            
               Den Europæiske Unions Tidende
            
            
               C 24/44
            
         
      Sag anlagt den 7. oktober 2021 — ClientEarth mod Kommissionen
      (Sag T-661/21)
      (2022/C 24/57)
      Processprog: engelsk
      
         Parter
      
      
         Sagsøger: ClientEarth AISBL (Bruxelles, Belgien) (ved advokaterne O. Brouwer, B. Verheijen og T. van Helfteren)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens stiltiende afgørelse om afslag på aktindsigt i visse dokumenter vedrørende skovrydning og skovforringelse i henhold til Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (1) og forordning (EF) nr. 1367/2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Det Europæiske Fællesskabs institutioner og organer (2), annulleres.
               
            
                  —
               
               
                  Kommissionen tilpligtes at betale de af sagsøgeren afholdte omkostninger i forbindelse med dette søgsmål, herunder eventuelle intervenerende parters omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat et enkelt anbringende om, at Kommissionen som følge af, at den ikke meddelte sagsøgeren en udtrykkelig afgørelse vedrørende sagsøgerens begæring om aktindsigt inden for de frister for behandling af genfremsatte begæringer, der er fastsat i artikel 8, stk. 1 og 2, i forordning nr. 1049/2001, stiltiende meddelte afslag på aktindsigt som omhandlet i denne forordnings artikel 8, stk. 3.
      
         (1)  EFT 2001, L 145, s. 43
      
      
         (2)  EUT 2006, L 264, s. 13